**Dienvidkurzemes novada pašvaldības saistošo noteikumu Nr.\_\_\_ "Dienvidkurzemes novada pašvaldības iedzīvotāju padomes nolikums"**

**PASKAIDROJUMA RAKSTS**

 

|  |  |
| --- | --- |
| Sadaļas nosaukums. | Sadaļas paskaidrojums. |
| **1.** Mērķis un nepieciešamības pamatojums | Saistošo noteikumu izdošanas mērķis ir izveidot konsultatīvu institūciju - Dienvidkurzemes novada pašvaldības iedzīvotāju padomes, lai veicinātu vietējo iedzīvotāju līdzdalību Dienvidkurzemes novada pašvaldības (turpmāk – Pašvaldība) funkciju īstenošanā, nodrošinātu vietējo iedzīvotāju interešu pārstāvību un Pašvaldības teritorijas attīstību, veicinot iedzīvotāju savstarpējo sadarbību un saskaņotu rīcību kopējam labumam ar Pašvaldību.Dienvidkurzemes novada pašvaldības teritoriālā iedalījuma vienību iedzīvotāju padomes tiek veidotas šādās teritoriālajās vienībās: [Aizputes pagasts](https://lv.wikipedia.org/wiki/Aizputes_pagasts), [Aizputes](https://lv.wikipedia.org/wiki/Aizpute) pilsēta, [Bārtas pagasts](https://lv.wikipedia.org/wiki/B%252525C4%25252581rtas_pagasts), [Bunkas pagasts](https://lv.wikipedia.org/wiki/Bunkas_pagasts), [Cīravas pagasts](https://lv.wikipedia.org/wiki/C%252525C4%252525ABravas_pagasts), [Dunalkas pagasts](https://lv.wikipedia.org/wiki/Dunalkas_pagasts), [Dunikas pagasts](https://lv.wikipedia.org/wiki/Dunikas_pagasts), [Durbes pagasts](https://lv.wikipedia.org/wiki/Durbes_pagasts), [Durbes](https://lv.wikipedia.org/wiki/Durbe) pilsēta, [Embūtes pagasts](https://lv.wikipedia.org/wiki/Emb%252525C5%252525ABtes_pagasts), [Gaviezes pagasts](https://lv.wikipedia.org/wiki/Gaviezes_pagasts), [Gramzdas pagasts](https://lv.wikipedia.org/wiki/Gramzdas_pagasts), [Grobiņas pagasts](https://lv.wikipedia.org/wiki/Grobi%252525C5%25252586as_pagasts), [Grobiņas](https://lv.wikipedia.org/wiki/Grobi%252525C5%25252586a) pilsēta, [Kalētu pagasts](https://lv.wikipedia.org/wiki/Kal%252525C4%25252593tu_pagasts), [Kalvenes pagasts](https://lv.wikipedia.org/wiki/Kalvenes_pagasts), [Kazdangas pagasts](https://lv.wikipedia.org/wiki/Kazdangas_pagasts), [Lažas pagasts](https://lv.wikipedia.org/wiki/La%252525C5%252525BEas_pagasts), [Medzes pagasts](https://lv.wikipedia.org/wiki/Medzes_pagasts), [Nīcas pagasts](https://lv.wikipedia.org/wiki/N%252525C4%252525ABcas_pagasts), [Otaņķu pagasts](https://lv.wikipedia.org/wiki/Ota%252525C5%25252586%252525C4%252525B7u_pagasts), [Pāvilostas](https://lv.wikipedia.org/wiki/P%252525C4%25252581vilosta) pilsēta, [Priekules pagasts](https://lv.wikipedia.org/wiki/Priekules_pagasts), [Priekules](https://lv.wikipedia.org/wiki/Priekule) pilsēta, [Rucavas pagasts](https://lv.wikipedia.org/wiki/Rucavas_pagasts), [Sakas pagasts](https://lv.wikipedia.org/wiki/Sakas_pagasts), [Tadaiķu pagasts](https://lv.wikipedia.org/wiki/Tadai%252525C4%252525B7u_pagasts), [Vaiņodes pagasts](https://lv.wikipedia.org/wiki/Vai%252525C5%25252586odes_pagasts), [Vecpils pagasts](https://lv.wikipedia.org/wiki/Vecpils_pagasts), [Vērgales pagasts](https://lv.wikipedia.org/wiki/V%252525C4%25252593rgales_pagasts) un [Virgas pagasts](https://lv.wikipedia.org/wiki/Virgas_pagasts). Līdz šim Dienvidkurzemes novadā nav darbojušās Iedzīvotāju padomes, ar saistošajiem noteikumiem tiek izveidots jauna institūcija, kas dos iespēju sabiedrībai aktīvāk iesaistīties pašvaldības darbā un tās lēmumu pieņemšanā. 2023.gada 1.janvārī spēkā ir stājies Pašvaldību likums, kura 58.pants paredz pašvaldībām iespēju izveidot Iedzīvotāju padomes. Pašvaldību likuma 58.panta sestā daļa nosaka, ka dome izdod Padomes nolikumu — saistošos noteikumus, kuros nosaka Padomes izveidošanas un darbības nosacījumus. |
| **2.** Fiskālā ietekme uz pašvaldības budžetu | 2.1. Noteikumu īstenošanas fiskālās ietekmes prognoze uz pašvaldības budžetu – noteikumu izpilde notiks pašvaldības kārtējā gada budžeta ietvaros: 2.1.1. uz ieņēmumu daļu nav attiecināms; 2.1.2. izdevumu daļa nav precīzi aprēķināma, jo atkarīga no ierosinājumu skaita; 2.1.3. nav paredzēta ietekme uz citām pozīcijām budžeta ieņēmumu vai izdevumu daļā. 2.2. Nav nepieciešami papildus resursi sakarā ar jaunu institūciju vai darba vietu veidošanu, lai nodrošinātu saistošo noteikumu izpildi. |
| **3.** Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Pozitīva sociālā ietekme, sabiedrībai tiek dota iespēja iesaistīties Pašvaldības darbā. Kandidēt padomes locekļu vēlēšanās var jebkura persona, kura atbilst Pašvaldību likuma 58. panta trešajā un ceturtajā daļā noteiktajām prasībām. Iedzīvotājiem un uzņēmējiem ir vieglāk iesaistīties un izteikt savus ierosinājumus Pašvaldības darbā. Nolikuma pieņemšana labvēlīgi ietekmēs apkārtējo vidi – tiks gādāts par Pašvaldības administratīvās teritorijas labiekārtošanu un sanitārās tīrības uzturēšanu, pilsētvides ainavas un esošā kultūras mantojuma saglabāšanu. Tiks dota iespēja Padomēm iesaistīties dokumentu izstrādes darba grupās attīstības plānošanas jautājumos, kas skar attiecīgo pagasta/pilsētas teritoriju. Saistošie noteikumi neietekmēs konkurenci |
| **4.** Ietekme uz administratīvajām procedūrām un to izmaksām | Pašvaldība par saviem līdzekļiem organizē padomes locekļu vēlēšanas un nodrošina padomes locekļus ar darbam nepieciešamajām telpām un iekārtām.Iespējama izdevumu daļas palielināšanās saistībā ar nepieciešamību nodrošināt Padomju darba apstākļus, piemēram, kancelejas preces, kas varētu sastādīt apmēram 30 (trīsdesmit) euro mēnesī katrai padomei. Balsu skaitīšanas procesā iesaistītās personas darbu veic noteiktā darba laika ietvaros un samaksa par to netiek noteikta. |
| **5.** Ietekme uz pašvaldības funkcijām un cilvēkresursiem | Pašvaldību funkcijas, kuru izpildei tiek izstrādāti šie saistošie noteikumi:1. gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu; 2. sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras, vēstures un sakrālā mantojuma saglabāšanu un sniegt atbalstu kultūras norisēm; 3. sekmēt saimniecisko darbību pašvaldības administratīvajā teritorijā un sniegt tai atbalstu Padomes darbības nodrošināšanā tiek iesaistīti pašvaldības Administrācijas darbinieki, attiecīgā pagasta apvienības pārvaldes vadītājs un darbinieki. Netiek veidotas jaunas darba vietas. |
| **6.** Informācija par izpildes nodrošināšanu | Saistoši noteikumu darbības nodrošināšanai tiek iesaistīti Pašvaldības centrālās admnistrācijas darbinieki, attiecīgā pagasta/pilsētas pārvaldes vadītājs un darbinieki. Netiek paredzēts veidot jaunas darba vietas. Padome sniedz Pašvaldībai pārskatu par Padomes darbu. |
| **7.** Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti mērķa (sabiedrības iesaistes veicināšanai) sasniegšanai. Ņemot vērā, ka šādu sabiedrības iesaistes veidu pašvaldības darbā noteic [Pašvaldību likums](https://likumi.lv/ta/id/336956-pasvaldibu-likums), secināms, ka likumdevējs jau ir izvērtējis šādu institūciju izveidošanas samērīgumu minētā mērķa sasniegšanai. |
| **8.** Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts 27.11.2024. publicēts pašvaldības oficiālajā tīmekļvietnē sabiedrības viedokļa noskaidrošanai, paredzot termiņu viedokļu sniegšanai līdz 10.12.2024.Noteiktā termiņa ietvaros saņemti 5 (piecu) iedzīvotāju priekšlikumi. 1.Grozīt Nolikuma 3.punktu un noteikt, ka iedzīvotāju padomes tiek veidotas apvienojot teritoriālās vienības pēc ģeogrāfiskā principa, piem., kādreizējo novadu robežās.Priekšlikums netiek atbalstīts. Kādreizējos novados ietilpst vairākas teritoriālās vienības, kuru iedzīvotājiem var būt atšķirīgas intereses. Nolikums nosaka, ka padomes var tikt veidotas teritoriālās vienībās un padomes locekļiem, kuri pārstāvēs iedzīvotājus nepastāv ierobežojums ar dzīves vietas piederību konkrētai teritoriālai vienībai.2. Grozīt Nolikuma 4.punktu:2.1. papildināt iedzīvotāju padomes uzdevumus un noteikt, ka padomes kompetencē papildus Pašvaldības likuma 58.panta otrā daļā noteiktam ir: jautājumi, kas regulē saimniecisko darbību pilsētā un rīcību ar nekustamo īpašumu konkrētās teritoriālajās vienībās; atbalsts dabas kapitāla ilgtspējīgai pārvaldībai un apsaimniekošanai, kā publiskā lietošanā esoša Pašvaldības īpašuma izmantošanas kārtības noteikšanā; Jautājumi, kas skar atbalstu klimata pārmaiņu ierobežošanas projektiem (vēja turbīnas) un Pielāgošanos šīm ekonomiskajām aktivitātēm; tirdzniecības atļauju, tostarp alkohola (licenču) izsniegšanu bāriem, āra terasēm, restorāniem, kafejnīcām, sabiedriskās ēdināšanas uzņēmumiem un citiem rekreācijas un izklaides organizēšanas uzņēmumiem; pilsētas infrastruktūras attīstība un uzlabošana, pilsētas pieguļošo teritoriju aizsardzība.2.2. svītrot no Nolikuma 4.punkta iedzīvotāju padomes uzdevumus, kas neatbilst 58.panta otrā daļā noteiktam.Priekšlikumi daļēji atbalstīti un Nolikuma 4.punkts izteikts jaunā redakcijā.3. Grozīt Nolikuma 5.punktu:3.1.Precizēt gramatiski pareizi 5.1.punktu, papildus norādot, ka iedzīvotāju padomei ir tiesības apzināt sabiedrības viedokli par jautājumiem, kuri norādīti Likuma 58.panta (2 ) punktā;3.2. 5.1.punktu izteikt šādā redakcijā: pastāvīgi apzināt iedzīvotāju vajadzības un sekot līdzi konkrētās teritoriālās vienības ekonomiskās attīstības jautājumiem; papildināt 5.2. punktu ar komersantu.Priekšlikumi daļēji atbalstīti un Nolikuma 5.punkts izteikts jaunā redakcijā.4. Grozīt Nolikuma 6.punktu, papildinot ar padomes tiesībām: izteikt priekšlikumus attiecīgās pārvaldes vadītājam par ikgadējā budžetā iekļaujamām nepieciešamo projektu prioritātēm un konkrētās teritoriālās vienības attīstības nepieciešamībām; pieprasīt un saņemt atbildi no Pašvaldības par konkrētās teritoriālās vienības budžeta stāvokli un tekošā norēķinu konta atlikumu.Priekšlikums daļēji atbalstīts un Nolikuma 6.punkts izteikts jaunā redakcijā.5. Grozīt Nolikuma 7.2. punktu un noteikt, ka pilsētu padomes sastāvā ir 6(seši) Padomes locekļi.Priekšlikums netiek atbalstīts, jo pāra skaita padomes locekļu esamība var radīt situāciju, ka pretēju viedokļu vienādu balsu skaitu gadījumā, lēmums netiek pieņemts.6. Grozīt Nolikuma 8.punktu, precizējot, ka par Padomes locekli var pretendēt tikai konkrētā dzīvesvietas apkaimē deklarētās personas – pilsēta, pagasts, vai pēc personīgās izvēles kādā no pilsētām, vai vairākos pagastos Dienvidkurzemes novadā.Priekšlikums netiek atbalstīts, jo Pašvaldību likumā nav noteikts, ka ar Nolikumu var noteikt papildus ierobežojumus padomes locekļu kandidātiem.7. Grozīt Nolikuma 12.punktu:7.1. papildināt ar nosacījumu, ja vēlētājs deklarējis savu dzīves vietu teritoriālā vienībā 90 dienas pirms vēlēšanām;7.2. papildināt ar nosacījumu, ja vēlētājam attiecīgās pašvaldības administratīvajā teritoriālajā vienībā pieder nekustamais īpašums.Priekšlikumi daļēji tiek atbalstīti un Nolikuma 12.punkts papildināts.8. Nodrošināt Nolikuma 18.punkta caurspīdīgumu.Priekšlikums daļēji tiek atbalstīts un papildināts Nolikuma 13.2. punkts 9. Papildināt sadaļu “IV. Padomes darba organizācija“ ar kārtību vai nosacījumiem par padomes sēžu darba kārtības izziņošanas termiņiem, kā arī citiem nosacījumiem.Priekšlikumi tiek atbalstīt. Tiek precizēti darba organizācijas nosacījumi. Veikti papildinājumi, grozījumi, labojumi, precizēti termiņi.10. Precizēt Nolikuma 1.Pielikumu: nodrošināt elektroniskās balsojuma anonimitāti līdz balsu skaitīšanas uzsākšanai; paplašināt iespēju balsot izmantojot reģistrāciju ar banku starpniecību, kā arī sestdienās; papildināt ar tiesībām sabiedrības pārstāvjiem iesaistīties balsu skaitīšanas procesā.Priekšlikumi netiek atbalstīti. Papildus tehniskais nodrošinājums un prasību nodrošināšana prasa finanšu līdzekļus, t.i., tas atstās ietekmi uz budžetu. 1.Pielikumā noteiktā kārtība neierobežo iedzīvotāju tiesības pārliecināties par Normatīvo aktu, t.i., šo noteikumu ievērošanu padomes vēlēšanas procesā.Nolikuma 1.Pielikumā veikti grozījumi, lai precizētu kārtību. |

Domes priekšsēdētājs (paraksts\*) #LEMUMA\_PARAKSTITAJA1\_VARDS# #LEMUMA\_PARAKSTITAJA1\_UZVARDS#